એને સાકાર થવામાં તમારી મદદ જોઈશે. મારા અદ્ભુત વચનોને માનો અને હૃદયમાં ઉતારો. ફક્ત બુદ્ધિથી તેને માનવાથી પૂરું નહીં થાય. તમારી સહજ સ્ફૂરણા, તમારા અંતર્જ્ઞાનથી પરમોચ્ચ સત્તા તરફથી-મારા તરફથી આવા આંદોલનો ઓળખો. જુઓ કે હું તમારી આગળ તમારા માટે માર્ગ તૈયાર કરતો ચાલું છું. સઘળી અશક્યતાઓને શક્યતામાં બદલી નાખું છું. સર્વશ્રેષ્ઠ, પરિપૂર્ણનું વરદાન એવા લોકો માટે જ છે, જે મને પ્રેમ કરે છે અને હંમેશા મને અગ્રસ્થાને મૂકે છે. પશ્ર્ચિમના વિદ્વાન વક્તા એઇલીન કેડીનું નવા વર્ષની વધામણીનું વક્તવ્ય સોનલ પરીખ દ્વારા ભાવાનુવાદ કરેલા અને ડેવિડ અર્લ પ્લેટસ સંપાદિત Opening Doors within તમને તમારા અંતર સુધી લઈ જશે. "ગગન ગજે ને મોરલા બોલેં, મથે ચમકેતી વીજ...! હલો પાંજે કચ્છડે મે..! આવઈ અષાઢી બીજ..! નવા વર્ષે હીજ અસાંજી શુભેચ્છા અને લખ લખ વધાયું. કચ્છી નવું વર્ષ, જગન્નાથજીની રથયાત્રા અને ગુરુપૂર્ણિમાના ત્રિભેટે ઊભા છીએ. એટલે હૈયામાં હરખ અને હોઠમાં હાસ્ય હોવાનું જ. સૌને આ પાવન પર્વોની સ્નેહ ભીની શુભકામના. સૌને સ્નેહ આપો. શરૂઆત તમારા પરિવારથી કરો. પરિવારના સભ્યો આપને અનુકૂળ થાય એ તમારા બસની વાત નથી, પરંતુ તમે બધાને અનુકૂળ થાવ તો તમારા હાથની વાત છે.